
## PLANINSKO DRUŠTVO BREŽICE

# vas vabi

# na Škrlatico (2740m)

**V soboto, 23. 8. 2025, ob 3. uri z AP Brežice**

**Težavnost:** zelozahtevna tura

**Vodnika:** Bojan Jevševar in Anica Hribar, vodnika PZS.

**Čas hoje:** 6 ur za vzpon na vrh in 5 ur za spust do izhodišča

**Prevoz:** kombi

**Prijave:** do srede, 20. 8. s SMS na telefon 031 373 328. Ob prijavi sporočite ime in priimek ter potrebo po samovarovalnem kompletu.

**Cena prevoza in ostali stroški:** ob polni zasedenosti kombija 15 EUR na osebo za prevoz in 6 € za P v Vratih oz. 2, če bomo P v Mojstrani.

**Prehrana in pijača:** iz nahrbtnika, ob zaključku ture lahko tudi obrok v Aljaževem domu v Vratih.

**Obvezna oprema:** čelada, samovarovalni komplet (za člane PDB možna izposoja).

**Opis poti:**

Z AP Brežice do Mojstrane in naprej v dolino Vrat. Vožnje bo 2 uri. Če bo P v Vratih že polno, bomo morali iz Mojstrane z javnim prevozom (zato tako zgodnja ura). Turo bomo pričeli pri Aljaževem domu v Vratih (1015m), markirana pot ima predviden čas:

Vrata - bivak 3:00, bivak - Zadnji Dolek 1:30, Zadnji Dolek - Škrlatica 1:30.

Zelo zahtevni del ture je zadnje 1,5 ure. Na izpostavljenih mestih je pot opremljena s klini, skobami in jeklenicami. Zadnji del poti si lahko ogledate na fotografijah na priloženi povezavi (od fotografije št. 50 dalje)

<https://www.hribi.net/izlet/aljazev_dom_v_vratih_skrlatica/1/2/136>

Z vrha se bomo vrnili po isti poti. Za spust bo potrebna kakšna ura manj kot za vzpon.

Tura zaradi višinske razlike in tehnično zahtevnejšega dela v zadnji četrtini poti in nato tahnično zahtevnega sestopa z vrha ter dolgega spusta v Vrata terja dobro fizično pripravljenost. Skupaj bo hoje okoli 11 ur.

**Višinska razlika**: Po poti bomo opravili 1800 m vzponov in enako tudi spusta.

**Vnaprejšnja prijava je potrebna zaradi organizacije prevoza.** Če se izleta po prijavi ne boste mogli udeležiti, **se odjavite**.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!